en en es nl en af en en de nl en nl nl sv de ceb af de de nl en nl nl ca de ne fi de nl fy af fr nl nl nl hbs_lat en de en en en nl nl en nl nl en nl af fr nl af fr nl af af af nl nl af fr nl af nl nl fr nl en fr nl nl nl es nl nl nl nl en en da da da en es
GrootFM 90.5 en die Groot Ontbyt op kykNET
Atterbury Trust Beursfunksie 2018 van ons Facebook blad
Ons jaarlikse beursfunksie by die Klubhuis was ‘n aand van opvang, heerlike samesyn, en hope inspirasie saam met alumni en huidige beursstudente!
Atterbury Trust Beursfunksie 2018 – Stellenbosch
Atterbury Trust se beursfunksie verlede week by Rust en Vrede Wine Estate was ‘n wonderlike aand van gemeensaamheid en bande bou met 35 beursstudente en alumni!
Atterbury Trust Beursfunksie 2017
Atterbury Trust Beursfunksie 2017 van ons Facebook blad
Ongeveer 160 Atterbury personeel, bestaande en alumnistudente het heerlik saamgekuier – mekaar leer ken en nuwe bande gebou by die onlangse Atterbury Trust beursfunksie. Die beursfunksie is ‘n wonderlike geleentheid om nuwe studente te motiveer, suksesse van bestaande studente te vier en ook te sien hoe ons alumnistudente op die loopbaanleer vorder. En vanjaar is ons weer nie teleurgestel nie. Mandie Human, tans ‘n Hons-student in Ondernemingsbestuur by die PUK was verlede jaar die topstudent in die hele Ekonomiese- en bestuurswetenskappe fakulteit. Sy het haar graad Cum Laude behaal. Daar was ook ‘n hele aantal ander Cum Laude-studente wat hulle grade in 2016 behaal het. Baie geluk aan hulle en die ongeveer 42 nuwe graduandi!
Atterbury Trust beursfunksie 2016
Atterbury Trust Beursfunksie 2016 van ons Facebook blad
Die jaarlikse Atterbury Trust beursfunksie is deur ongeveer 130 Atterbury beursstudente van die Pretoria-omgewing sowel as Atterbury en Attacq personeel bygewoon. Ons het die funksie by die Bloukransgebou by Lynnwood Bridge gehou. Tydens die geleentheid het studente mekaar ontmoet en ook die geleentheid gehad om alumni-studente en personeel te ontmoet wat as mentors gaan optree. Ons het ’n melkskommelkafee met gemaklike sitplekke en ’n sitkamer vir “nuuskierige gesels” geskep. Padkafeekos soos slaai- en hoendersosaties, kaas, beesvleis en agurkie burgers met Potato Café slap “chips”, mayonnaise en tamatiesous, mieliewarmbrakke, bloubessieterte en wafels is bedien. Twee alumni-studente, Wiehann Fourie en Percival van der Walt, wat in 2015 grade behaal het, het hulle ervaring gedeel van wat die Atterbury Trust en sy mense oor hulle studiejare vir hulle beteken het. Daar is vanjaar ongeveer 200 studente wat regoor Suid-Afrika met die hulp van die Atterbury Trust studeer. In 2015 het 56 studente grade behaal. Sonskyn se kleur is geel. Dit word met vreugde, geluk, intellek en energie vereenselwig. Geel verteenwoordig elke emosie en sosiale media status opdatering se “emoji” wat Atterbury Trust graag onder die studente wat hulle borg en ondersteun wil skep.
Atterbury Trust Beursfunksie 2015
Atterbury Trust Beursfunksie 2015 van ons Facebook blad
Ons studente lê ons baie na aan die hart.
By Atterbury Trust is ons baie erg oor ons beursstudente. Vanaf die aanvanklike aansoek en onderhoud tot by die gradeplegtigheid en daarna volg ons hierdie groep uitblinkers van heinde en verre.
Ons hou jaarliks ‘n beursfunksie waartydens ons die kans kry om op te vang, lekker te gesels en wedervaringe te deel. Hierdie jaar se geleentheid in ons nuwe Bloukrans hoofkantoor was iets besonders. Nie net om die verskil te sien wat opvoeding in ons studente se lewens maak nie, hoe hulle groei en ontwikkel in hulle menswees nie, maar ook om die kans waar te neem om dankbaar te wees oor wat ons het, maar ook wat ons kan gee. Want by Atterbury Trust gee ons om.
Potchefstroom studente beursfunksie 2015
17 Maart 2015 van ons Facebook blad
Dit is altyd lekker in Potch! Atterbury Trust stel ons beursstudente in Potchefstroom aan mekaar bekend en verwelkom al die nuwe gesigte 🙂
Atterbury Trust Beursfunksie 2014
Die Atterbury Trust hou jaarliks in Maart beursfunksies – die grootste een in Pretoria omdat die meeste studente hier en in Johannesburg studeer.
Die funksie by die Atterburykantore in Pretoria is deur 120 studente en Atterbury personeellede bygewoon. Atterbury personeellede raak toenemend betrokke as mentors by die Atterburystudente en speel so ‘n waardevolle rol in hulle ontwikkeling.
By Showroom in Stellenbosch het die 13 studente saam met Leonie en Zahn ‘n heerlike aand rondom ‘n groot tafel deurgebring.
Louise Viljoen is saam met Leonie Potchefstroom toe, waar almal lekker by Fine Things gekuier het.
Atterbury Trust beurs-studente doen vakansiewerk by Atterbury as geleenthede beskikbaar is. Wiehan Fourie (B Com Ondernemingsbestuur 3), Gerrit van der Berg (Atterbury Projekbestuurder), Percival van der Walt (BSc Boubestuur 3) en Suane Cilliers (B Ing Bedryfsingenieurswese 2) hard aan die werk!
Atterbury GRO Studentekamp 2012
Atterbury beursfunksie BCom 2011
Like ons op Facebook
Like ons op Facebook
Leave this field empty if you're human:
Laai Atterbury Trust PDF af
Laai Studiebeurspakket PDF af